# Leder og styremedlemmers oppgaver i lokallaget

## Lokallagenes viktigste oppgaver er å:

* Profilere KrF og gjøre KrFs politikk kjent i kommunen.
* Skape politisk engasjement blant medlemmene og delta i politiske debatter i kommunen.
* Utvikle lokal politikk.
* Stille liste ved kommunevalg, vedta lokalt partiprogram og gjennomføre valgkamp.
* Rekruttere dyktige personer til verv i partiet.
* Verve nye medlemmer og inkludere dem i partiet.

## Leders oppgaver:

* Være kontaktperson for KrF sentralt og fylket. Lese, følge opp og videre bringe informasjon.
* Representere lokallaget utad. Representere styret på gruppemøter.
* Kalle inn til møter og lage saksliste i samarbeid med sekretær.
* Lede møter.
* Samarbeid, delegering, rekruttering.
* Skriver årsmelding.
* Har det overordnede ansvaret for innrapportering i tråd med partiloven.

## Nestleder:

* Steppe inn hvis leder er forhindret.
* Være involvert i og orientert om leders arbeid.
* Støtte og avlaste leder.
* Kan for eksempel ha ansvar for å følge opp medlemmer

## Sekretær:

* Utarbeide saksliste til møter i samarbeid med leder. Gode forslag til vedtak.
* Skriver referat fra møter. Sørge for at det blir formulert gode og klare vedtak.
* Ta vare på protokollene, gi videre. Digitalt.
* Har tilgang til medlemsregisteret og har ansvar for å oppdatere kontaktinformasjon på styret og medlemmer.

## Kasserer:

* Fører løpende regnskap og årsregnskap.
* Betaler regninger.
* Skriver og leverer søknader om økonomisk støtte.
* Lager budsjettforslag sammen med styret. Sørge for at midlene blir forvaltet slik at det gir mest mulig resultat for pengene.
* Ser til at budsjettet blir fulgt opp.
* Følger opp forpliktelsene i henhold til partiloven sammen med leder, deriblant å innrapportere til SSB en gang i året.

## Gruppelederen:

* Gruppens representant i styret
* Informere styret om viktige saker som er til behandling.
* Be styret om råd i viktige saker som er til behandling
* Forholdet mellom styret og gruppen: mens gruppen forholder seg til saker som er på agendaen i kommunen, kan styret i større grad fokusere på prinsippielle spørsmål og utvikle ny politikk. Styret kan bidra til å sette nye saker på agendaen. Men styret kan ikke forventes å sette seg inn i sakspapirer til kommunestyremøtet på linje med gruppen.

## Alle i styret bør ha et spesifikt ansvarsområde, for eksempel:

* Facebook
* Leserbrevansvarlig.
* Ansvarlig for politiske møter og debatter.
* Strategigruppe.
* Medlemsansvarlig
* Politiske utvalg: familiepolitikk, skolepolitikk, eldreomsorg, helsepolitikk, samferdselspolitikk osv.

## Skoleringsansvarlig:

* Melde fra til fylket om skoleringsbehov.
* Mobilisere til deltakelse på kurs og konferanser.
* Ta initiativ til at styret og lokallaget kan lære mer om aktuelle lokale saker.

## Hvis tiden ikke strekker til:

* Prioriter det som skaper politisk engasjement!
* Prioriter det som engasjerer dere.
* Sett dere et mål, og prioriter det som gjør at dere når målet.
* Mest av alt: Prioriter det som får folk til å stemme på KrF.
* "Blir det noen stemmer av dette her?"

Lykke til!